Κριτική διερεύνηση των ασκήσεων προσομοίωσης ακραίων καταστάσεων στα πλαίσια της διεθνούς βιβλιογραφίας: μελέτη της επίδρασης των αποτελεσμάτων των ασκήσεων στις τιμές των τραπεζικών μετοχών
Creators: name: Τσαλίκης, Γεώργιος Χρήστου
Publisher: name: Aristotle University of Thessaloniki
Year: 2012
Subjects: Ασκήσεις Προσομοίωσης
Μελέτη Γεγονότος
Διαχείριση Κινδύνων
Stress Testing
Event Study
Risk Management

description: Τις τελευταίες δεκαετίες η αυξημένη μεταβλητότητα των αγορών σε συνδυασμό με την ραγδαία εξέλιξη της τεχνολογίας και την χρήση σύνθετων χρηματοοικονομικών προϊόντων έχει αναγάγει την διαχείριση των κινδύνων που αντιμετωπίζουν οι οργανισμοί και κυρίως τα πιστωτικά ιδρύματα σε μείζον θέμα. Η διαχείριση των τραπεζικών κινδύνων συνίσταται στην αξιολόγηση των κινδύνων που αντιμετωπίζει μια τράπεζα και στην εφαρμογή των κατάλληλων διαδικασιών ώστε οι κίνδυνοι αυτοί να μειωθούν. Ένα από τα εργαλεία της διαχείρισης τραπεζικών κινδύνων είναι και οι ασκήσεις προσομοίωσης ακραίων καταστάσεων (stress testing). Κύριο χαρακτηριστικό τους αποτελεί το γεγονός ότι αξιολογούν την ανθεκτικότητα των τραπεζών αλλά και ολόκληρου του χρηματοπιστωτικού συστήματος συνολικά κάτω από ακραίες αλλά ικανές να συμβούν συνθήκες. Στην παρούσα διπλωματική εργασία επιχειρείται μια προσέγγιση των ασκήσεων προσομοίωσης σε θεωρητικό επίπεδο αλλά και σε ζητήματα που σχετίζονται με την εφαρμογή τους. Αρχικά γίνεται μια αναφορά στους σημαντικότερους κινδύνους που αντιμετωπίζουν τα πιστωτικά ιδρύματα και στις βασικότερες μεθόδους διαχείρισης τους. Στην συνέχεια, ακολουθεί μια θεωρητική προσέγγιση των ασκήσεων και των χρησιμοποιούμενων μεθοδολογιών, ενώ στα επόμενα κεφάλαια παρουσιάζονται οι ασκήσεις στα πλαίσια του προγράμματος αξιολόγησης του χρηματοπιστωτικού τομέα (Financial Sector Assessment Program) του Διεθνούς Νομισματικού Ταμείου (International Monetary Fund), οι πανευρωπαϊκές ασκήσεις που διεξήχθησαν την τριετία 2009-2011 και η αμερικανική άσκηση του 2009, συγκρίνοντας τις δυο τελευταίες αναφορικά με την μεθοδολογία που χρησιμοποιήθηκε και τα αποτελέσματα τους. Τέλος, πραγματοποιείται μια μελέτη γεγονότος με σκοπό να εξετασθεί η αντίδραση των αγορών στην ανακοίνωση των αποτελεσμάτων των τραπεζών, οι οποίες συμμετείχαν στην ευρωπαϊκή άσκηση του 2011 που διεξήχθη από την ΕΒΑ, όπως αυτή αντικατοπτρίζεται από την απόδοση των μετοχών των τραπεζών σε 6 ευρωπαϊκές χώρες.
description: During last decades, increased market volatility combined with the rapid evolution of technology and the abundant use of financial derivatives has made the management of risks faced by organizations, and primarily financial institutions, an issue of outmost importance. Banking risks management constitutes in assessing risks faced by financial institutions and in implementing appropriate procedures in order to reduce this type of risks. Stress testing is one of the most essential risk management techniques that have been utilized worldwide. Stress tests’ main characteristic is that they can assess the vulnerability of a bank, or even a whole financial system, to exceptional or unexpected but yet plausible events. This master thesis attempts an approach to stress testing methodologies on a theoretical level, and also on issues related to their implementation. Initially, there is a reference to the most important risks that banking institutions face and the most prevalent risk management techniques that are used nowadays. A theoretical approach to stress testing methodologies follows, while in the following chapters stress tests conducted by the Financial Sector Assessment Program, the European Banking Authorities and Fed are presented, comparing the last two with regard to the methodologies used and the results published. Finally, the market reaction to the announcement of the stress test results of banks that participated in the European 2011 stress test is examined using standard event study methodology techniques, as reflected by the stock performance of stress tested banks in six (6) European countries.